Selfsorg - Middestad Archives - Kaapstad Akkommodasie
Category Archives: Selfsorg – Middestad
The Radisson 1303
The Radisson 1303 is ‘n lieflike woonstel in die Kaapse stadskern met slaapplek vir 2 gaste en uitsigte oor die stad.
Die woonstel beskik oor 2 slaapkamers met ‘n dubbelbed en ‘n en suite-badkamer met ‘n bad en ‘n stort.
Die oopplan-kombuisie is toegerus met ‘n stoof, oond, mikrogolfoond, yskas, skottelgoedwasser, ‘n wasmasjien-tuimeldroër en gaste kan hul maaltye by die etenstafel met sitplek vir 4 gaste geniet. Die sitarea het ‘n TV, WiFi en kyk uit oor die stad.
Die woonstel word een keer per week skoongemaak, daar is ‘n 24 uur-kamerdiens beskikbaar en veilige ondergrondparkeerplek is beskikbaar vir 1 voertuig.
Die kompleks het 24 uur-sekuriteit, ‘n gemeenskaplike swembad en gimnasium en gaste kan ook van die hotel se pendeldiens en konferensiekamers gebruik maak.
The Radisson 1510 is ‘n moderne woonstel vir 4 gaste in Kaapstad se middestad en is ideaal vir sakereisigers.
Die woonstel het 2 slaapkamers. Die hoofslaapkamer het ‘n dubbelbed en ‘n en suite-badkamer met ‘n stort. Dié kamer bied ‘n pragtige uitsig oor die stad. Die tweede slaapkamer het ‘n dubbelbed en ‘n privaat badkamer met ‘n bad.
Die kombuis het ‘n yskas, skottelgoedwasser, wasmasjien en tuimeldroër. Verder is daar ‘n eetkamerstel vir 6 gaste en ‘n sitkamer met DStv. WiFi is beskikbaar.
Die eenheid word 1 keer per week skoongemaak en ‘n 24 uur-kamerdiens is beskikbaar. Veilige kelderparkeerplek vir 1 voertuig word voorsien. Die kompleks het 24 uur-sekuriteit, ‘n gemeenskaplike swembad en ‘n gimnasium. Gaste kan van die hotel se pendeldiens en konferensiekamers gebruik maak.
The Square 332 by CTHA is ‘n ruim, moderne, selfsorg-ateljeewoonstel in Kaapstad se Parade. Die woonstel is in die middestad geleë en is stapafstand van die Kasteel de Goede Hoop, die Parlement en Kompanjiestuin af.
Die woonstel het slaapplek vir 2 gaste en beskik oor ‘n gemaklike bed, badkamer, eetkamer, etenstafel, WiFi, kombuisie, TV met DStv, verwarming en ‘n haardroër.
Geriewe op die perseel: gimnasium, swembad, hysbak, strykgeriewe, waskamer en veilige parkeerplek.
St Georges 304 by CTHA is ‘n ruim, luukse ateljeewoonstel in die St Georges Mall in Kaapstad wat vir selfsorg ingerig is. Kaapstad is bekend vir Tafelberg, V&V Waterfront, KIKS, strande, kulturele aktiwiteite en ‘n verskeidenheid eetervarings. Dit is die ideale verblyf vir sakereisigers of vakansiegangers.
Dié gemeubileerde woonstel het slaapplek vir 2 gaste. Daar is ‘n dubbelbed en moderne badkamer met ‘n stort. Die oopplan-kombuis is volledig toegerus en die leefarea het lugversorging en ‘n TV met sekere DStv-kanale.
Ander geriewe op die perseel sluit internet teen ekstra koste, ‘n wasgoeddiens en veilige parkeerplek in.
Dit is stapafstand vanaf restaurante, museums en Langstraat met sy gewilde naglewe.
Mandela Rhodes Place Hotel bied uitstekende verblyf in ‘n leefstylsentrum waar jy kan ontmoet, inkopies doen, proe, verken en bly, en dan is jy nog perfek geleë binne die kulturele kwartiere van die stad. Modern, tog gewortel in herkoms, is dit van hier af waar jy waarlik Kaapstad op sy beste beleef.
Ons luukse hotelkamers bied die opsie om ‘n gekookte maaltyd op te tower in ‘n goed toegeruste kombuis, óf om terug te sit en die heerlike geregte van ons kamerdiens-spyskaart te geniet. Die groot swembad en terras, verhewe bo die stad, is die ideale plek om te ontspan na ‘n sosiale kos-ervaring by ons kenmerkende mede-restaurant, Doppio Zero.
Gaste geniet die nabyheid van die V&A Waterfront en die KIKS waar internasionale geleenthede plaasvind en gereeld deur internasionale besoekers aan Kaapstad bygewoon word. Ons vermoë om groter groepe te akkommodeer of koste-effektiewe pakkette aan klein groepe te bied, maak ons ‘n gewilde keuse vir diegene op besoek aan Kaapstad.
Net ‘n klein entjie verder is die Atlantiese en Indiese Oseane met van die mooiste strande in die wêreld, en vir diegene wat die vrug van die wingerd verkies, is daar verskeie bekroonde wynplase om te besoek op ‘n dagreis platteland toe.
Ons vier die bevoorregte assosiasie met ons naamgenoot, Mnr. Nelson Mandela. Dus verseker ons dat ons diens en personeel die gees van ‘ubuntu’ inlyf in die behandeling van ons gaste op die manier waarop hulle sou verkies – met warm vrygewigheid, omgee en vriendelikheid.
Icon 1008 by CTHA
Icon 1008 by CTHA is ‘n selfsorgwoonstel in ‘n veilige gebou in Foreshore, Kaapstad. Die gebou is naby verskeie besigheids- en ontspanningsgeriewe in die sakesentrum.
Die woonstel is volledig gemeubileer en het ‘n slaapkamer met ‘n koninggrootte-bed en ‘n badkamer met ‘n bad, wasbak en toilet. Die oopplan-kombuis is volledig toegerus met ‘n yskas-vrieskas, stoof, elektriese oond, mikrogolfoond, ketel, broodrooster, breekware, eetgerei en kookgerei. Daar is ook ‘n wasmasjien en tuimeldroër.
Die leefarea het lugversorging, sitplek vir 4, ‘n bank en ‘n TV met sekere DStv-kanale. Die leefarea lei na ‘n Juliette-balkon met ‘n uitsig oor die omgewing. Daar is ook gratis WiFi.
Gaste het toegang tot ‘n gemeenskaplike gimnasium en swembad in die gebou. Die gebou het 24 uur-sekuriteit, ‘n hysbak, en aangewese parkeerplek.
Kaapstad se sakekern word beskou as “Afrika se Manhattan” en dit is bes om hierdie stukkie van die stad te voet te verken. Hollow on the Square is dus die ideale basis vanwaar om dié area te verken.